##### ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

**V ý p i s**

**zo zápisnice z 29. schôdze Ústavnoprávneho výboru Národnej rady Slovenskej republiky konanej 4. mája 2011**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Ústavnoprávny výbor Národnej rady Slovenskej republiky

##  prerokoval zákon z 5. apríla 2011, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 331) a na návrh poslankyne E. Pfundtner hlasoval o  návrhu uznesenia uvedeného v prílohe.

 Z  celkového počtu 13 poslancov Ústavnoprávneho výboru Národnej rady Slovenskej republiky bolo prítomných 12 poslancov. Za návrh predneseného uznesenia hlasovali 5 poslanci a 7 poslanci hlasovali proti návrhu. Ústavnoprávny výbor Národnej rady Slovenskej republiky **neprijal platné uznesenie,** nakoľko návrh uznesenia **nezískal** **súhlas nadpolovičnej väčšiny všetkých poslancov** podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

 Radoslav Procházka

 predseda výboru

overovatelia výboru:

Jana Dubovcová

Róbert Madej

 ***Príloha***

 **ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

 29. schôdza

 Číslo: PREDS-240/2011

***Návrh***

 **U z n e s e n i e**

 **Ústavnoprávneho výboru Národnej rady Slovenskej republiky**

 **zo 4. mája 2011**

k zákonu z 5. apríla 2011, ktorým sa mení a dopĺňa **zákon Národnej rady Slovenskej republiky č. 350/1996 Z. z. o rokovacom poriadku Národnej rady** **Slovenskej republiky** v znení neskorších predpisov a o zmene niektorých zákonov, **vrátený prezidentom** Slovenskej republiky na opätovné prerokovanie Národnou radou Slovenskej republiky (tlač 331)

 **Ústavnoprávny výbor Národnej rady Slovenskej republiky**

 **A. p r e r o k o v a l**

návrh prezidenta republiky uvedený v III. časti rozhodnutia prezidenta Slovenskej republiky z 21. apríla 2011 číslo 1344-2011-BA **neprijať** zákon z 5. apríla 2011, ktorým sa mení a dopĺňa **zákon Národnej rady Slovenskej republiky č. 350/1996 Z. z. o rokovacom poriadku Národnej rady** **Slovenskej republiky** v znení neskorších predpisov a o zmene niektorých zákonov, **vrátený prezidentom** Slovenskej republiky na opätovné prerokovanie Národnou radou Slovenskej republiky (tlač 331) ako celok;

 **B. o d p o r ú č a**

 Národnej rade Slovenskej republiky

 **schváliť** návrh prezidenta – **neprijať** zákon ako celok;

 **C. p o v e r u j e**

 spravodajkyňu, poslankyňu Národnej rady Slovenskej republiky **Editu Pfundtner,** aby podľa § 80 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov informovala o výsledku rokovania výboru a aby odôvodnila návrh a stanovisko gestorského výboru k návrhu zákona.